Y Gwasanaeth Iechyd Gwladol, Cymru Enwi, cychwyn a chymhwyso 1 1 Enw’r Rheoliadau hyn yw Rheoliadau’r Gwasanaeth Iechyd Gwladol (Ffisiotherapyddion-ragnodwyr, Podiatryddion-ragnodwyr neu Giropodyddion-ragnodwyr Annibynnol) (Diwygiadau Amrywiol) (Cymru) 2014 a deuant i rym ar 24 Medi 2014. 2 Mae’r Rheoliadau hyn yn gymwys o ran Cymru. Dehongli 2 Yn y Rheoliadau hyn— ystyr “ Rheoliadau 2004 ” (“ the 2004 Regulations ”) yw Rheoliadau’r Gwasanaeth Iechyd Gwladol (Contractau Gwasanaethau Meddygol Cyffredinol) (Cymru) 2004 ; ystyr “ Rheoliadau 2007 ” (“ the 2007 Regulations ”) yw Rheoliadau’r Gwasanaeth Iechyd Gwladol (Presgripsiynau am Ddim a Ffioedd am Gyffuriau a Chyfarpar) (Cymru) 2007 ; ystyr “ Rheoliadau 2010 ” (“ the 2010 Regulations ”) yw Rheoliadau Codi Tâl am Fagiau Siopa Untro (Cymru) 2010 ; ac ystyr “ Rheoliadau 2013 ” (“ the 2013 Regulations ”) yw Rheoliadau’r Gwasanaeth Iechyd Gwladol (Gwasanaethau Fferyllol) (Cymru) 2013 . Diwygio Rheoliadau 2004 3 1 Mae Rheoliadau 2004 wedi eu diwygio yn unol â darpariaethau canlynol y rheoliad hwn. 2 Yn rheoliad 2(1), yn y mannau priodol yn nhrefn yr wyddor mewnosoder y diffiniadau a ganlyn— “physiotherapist independent prescriber” means a person— who is either engaged or employed by the contractor or is a party to the contract, who is a physiotherapist, and against whose name is recorded in the relevant register an annotation signifying that he or she is qualified to order drugs, medicines and appliances as a physiotherapist independent prescriber; ; “podiatrist or chiropodist independent prescriber” means a person— who is either engaged or employed by the contractor or is a party to the contract, who is a podiatrist or chiropodist, and against whose name is recorded in the relevant register an annotation signifying that he or she is qualified to order drugs, medicines and appliances as a podiatrist or chiropodist independent prescriber; . 3 Yn rheoliad 2(1), yn y diffiniad o “prescriber”— i ar ôl is-baragraff (d), hepgorer “and”; ii ar ôl is-baragraff (e) mewnosoder— f a physiotherapist independent prescriber, and g a podiatrist or chiropodist independent prescriber; . 4 Ym mharagraff 49(3) a (4) o Atodlen 6 (amodau sy’n berthnasol i ddarparu gwasanaethau gweinyddu) ar ôl “pharmacist independent prescriber” ym mhob man lle y mae’n digwydd mewnosoder “, a physiotherapist independent prescriber, a podiatrist or chiropodist independent prescriber”. 5 Ym mharagraff 64(1) a (2) o Atodlen 6 (sy’n ymwneud â nyrsys sy’n rhagnodi’n annibynnol, nyrsys-ragnodwyr annibynnol, fferyllwyr-ragnodwyr annibynnol a rhagnodwyr atodol) ar ôl “pharmacist independent prescriber” ym mhob man lle y mae’n digwydd mewnosoder “, a physiotherapist independent prescriber, a podiatrist or chiropodist independent prescriber”. 6 Ym mhennawd paragraff 64 o Atodlen 6, ar ôl “pharmacist independent prescriber” mewnosoder “, physiotherapist independent prescriber, podiatrist or chiropodist independent prescriber”. Diwygio Rheoliadau 2007 4 1 Mae Rheoliadau 2007 wedi eu diwygio yn unol â darpariaethau canlynol y rheoliad hwn. 2 Yn rheoliad 2(1), yn y mannau priodol yn nhrefn yr wyddor mewnosoder y diffiniadau a ganlyn— ystyr “ffisiotherapydd-ragnodydd annibynnol” (“ physiotherapist independent prescriber ”) yw person— sy’n ffisiotherapydd, a y cofnodir yn erbyn ei enw yn y gofrestr berthnasol nodyn yn dynodi ei fod yn gymwys i archebu cyffuriau, meddyginiaethau a chyfarpar fel ffisiotherapydd-ragnodydd annibynnol; ; ystyr “podiatrydd-ragnodydd neu giropodydd-ragnodydd annibynnol” (“ podiatrist or chiropodist independent prescriber ”) yw person— sy’n bodiatrydd neu’n giropodydd, a y cofnodir yn erbyn ei enw yn y gofrestr berthnasol nodyn yn dynodi ei fod yn gymwys i archebu cyffuriau, meddyginiaethau a chyfarpar fel podiatrydd-ragnodydd neu giropodydd-ragnodydd annibynnol; . 3 Yn rheoliad 2(1), yn y diffiniad o “rhagnodydd”— i ar ôl is-baragraff (ch), hepgorer “ac”; ii ar ôl is-baragraff (d), yn lle “;” rhodder “,” a mewnosoder— dd ffisiotherapydd-ragnodydd annibynnol, ac e podiatrydd-ragnodydd neu giropodydd-ragnodydd annibynnol. Diwygio Rheoliadau 2010 5 1 Mae Rheoliadau 2010 wedi eu diwygio yn unol â darpariaethau canlynol y rheoliad hwn. 2 Yn lle paragraff 1(2)(a) o Atodlen 1 (esemptiadau) rhodder— a cynnyrch meddyginiaethol neu gyfarpar rhestredig a werthir yn unol â phresgripsiwn a ddyroddwyd gan ymarferydd meddygol cofrestredig, deintydd, rhagnodydd atodol, nyrs-ragnodydd annibynnol, nyrs sy’n rhagnodi’n annibynnol, optometrydd-ragnodydd annibynnol, fferyllydd-ragnodydd annibynnol, ffisiotherapydd-ragnodydd annibynnol, podiatrydd-ragnodydd neu giropodydd-ragnodydd annibynnol neu broffesiynolyn iechyd yr AEE; . 3 Ym mharagraff 1(3) o Atodlen 1 yn y mannau priodol yn nhrefn yr wyddor mewnosoder y diffiniadau a ganlyn— mae i “ffisiotherapydd-ragnodydd annibynnol” (“ physiotherapist independent prescriber ”) yr ystyr a roddir yn rheoliad 2(1) o Reoliadau’r Gwasanaeth Iechyd Gwladol (Gwasanaethau Fferyllol) (Cymru) 2013; ; mae i “podiatrydd-ragnodydd neu giropodydd-ragnodydd annibynnol” (“ podiatrist or chiropodist independent prescriber” ) yr ystyr a roddir yn rheoliad 2(1) o Reoliadau’r Gwasanaeth Iechyd Gwladol (Gwasanaethau Fferyllol) (Cymru) 2013; . Diwygio Rheoliadau 2013 6 1 Mae Rheoliadau 2013 wedi eu diwygio yn unol â darpariaethau canlynol y rheoliad hwn. 2 Yn rheoliad 2(1), yn y man priodol yn nhrefn yr wyddor mewnosoder y diffiniadau a ganlyn— ystyr “ffisiotherapydd-ragnodydd annibynnol” (“ physiotherapist independent prescriber” ) yw person— sy’n ffisiotherapydd, a sydd â nodyn gyferbyn â’i enw yn Rhan 9 o’r gofrestr a gynhelir o dan erthygl 5 o Orchymyn Proffesiynau Iechyd a Gwaith Cymdeithasol 2011 sy’n dynodi ei fod yn gymwys i archebu cyffuriau, meddyginiaethau a chyfarpar fel ffisiotherapydd-ragnodydd annibynnol; ; ystyr “podiatrydd-ragnodydd neu giropodydd-ragnodydd annibynnol” (“ podiatrist or chiropodist independent prescriber” ) yw person— sy’n bodiatrydd neu’n giropodydd, a sydd â nodyn gyferbyn â’i enw yn Rhan 2 o’r gofrestr a gynhelir o dan erthygl 5 o Orchymyn Proffesiynau Iechyd a Gwaith Cymdeithasol 2011 sy’n dynodi ei fod yn gymwys i archebu cyffuriau, meddyginiaethau a chyfarpar fel podiatrydd-ragnodydd neu giropodydd-ragnodydd annibynnol; . 3 Yn rheoliad 2(1), yn lle’r diffiniad o “rhagnodydd” rhodder— ystyr “rhagnodydd” (“ prescriber ”) yw meddyg, deintydd, nyrs sy’n rhagnodi’n annibynnol, nyrs-ragnodydd annibynnol, optometrydd-ragnodydd annibynnol, fferyllydd-ragnodydd annibynnol, ffisiotherapydd-ragnodydd annibynnol, podiatrydd-ragnodydd neu giropodydd ragnodydd annibynnol neu ragnodydd atodol; . Mark Drakeford Y Gweinidog Iechyd a Gwasanaethau Cymdeithasol, un o Weinidogion Cymru 27 Awst 2014